stanford-oval/wikipedia huggingface dataset:
David Randall-MacIver

| David Randall-MacIver> Henkilötiedot |
| --- | --- |
Syntynyt: 31. lokakuuta 1873 Lontoo, Yhdistynyt kuningaskunta
Kuollut: 1947
Kansalaisuus:   Yhdistynyt kuningaskunta  Yhdysvallat
Koulutus ja ura
Tutkinnot:  Oxfordin yliopisto
Tutkimusalue:  arkeologia, antropologia
Tunnetut työt:  Suur-Zimbabwen kaivaukset
David Randall-MacIver (31. lokakuuta 1873 Lontoo – 1947) oli brittiläis-yhdysvaltalainen arkeologi ja antropologi, joka tuli tunnetuksi Suur-Zimbabwen yhdistämisestä šoniin.
Randall-MacIver sai koulutuksensa Oxfordin yliopistosta ja aloitti kaivausuransa 1899 Egyptin Abydoksesta William Flinders Petrien johtamilla kaivauksilla. Randall-MacIver löysi kaivauksissa Senusret III:n kuolintemppelin. Hän muutti 1905 Yhdysvaltoihin, kun hänet nimettiin Penn-museon egyptologian kuraattoriksi.
Suur-Zimbabwen muuria Randall-MacIverin teoksessa Medieval Rhodesia.
Randall-MacIver teki 1905–1906 kaivauksia nykyisessä Zimbabwessa Suur-Zimbabwessa, Khamissa ja Nyangassa. Hän kirjoitti teoksessa Medieval Rhodesia (1906), että Zimbabwen rauniot olivat afrikkalaiset ja noin 1300-luvulta. Tuohon asti niiden ajateltiin olleen kadonneen valkoihoisten perustaman yhteiskunnan rakentamia.
Penn-museosta tuli Randall-MacIverin aikana tunnettu egyptologisesta tutkimuksestaan. Hän johti 1906–1907 museon ensimmäisiä kaivauksia Egyptissä. Vuodet 1907–1910 Randall-MacIver keskittyi erityisesti Ala-Nubian alueeseen, jota oli tuolloin vielä melko vähän tutkittu. Hän erosi 1910 kuraattorin paikalta ajauduttuaan erimielisyyksiin museon johtajan George Byron Gordonin kanssa.
Randall-Maciver oli 1911–1914 Yhdysvaltain maantieteellisen seuran kirjastonhoitajana. Ensimmäisessä maailmansodassa hän palveli tiedustelu-upseerina ja muutti 1921 Roomaan keskittyäkseen Italian ja erityisesti etruskien arkeologiaan. Randall-Maciver julkaisi aiheesta teokset Villanovans and Early Etruscans (1924), The Iron Age in Italy (1927) ja Italy Before the Romans (1928). Toisessa maailmansodassa hän avusti Yhdysvaltain sotaministeriötä pelastamaan Italian kulttuurimonumentteja. Randall-Maciver kuoli 74-vuotiaana vuonna 1947.
Digital Command Language

Digital Command Language (DIGITAL Command Language), DCL, on Digital Equipment Corporationin kehittämä komentokieli, jota on käytetty useissa yhtiön käyttöjärjestelmissä, esimerkiksi OpenVMS:ssä. Kielen komennot ovat tyypillisesti englanninkielisiä verbejä ja komennoille annettavat lisämääreet varsin yhdenmukaisia kautta koko kielen.
Vaikka DCL on tarvittaessa ohjelmointikieli, siinä ei jostain syystä ole kehittyneitä toistorakenteita, vaan silmukat täytyy toteuttaa ehtolauseella ja goto-käskyllä.
Esimerkkejä DCL-komennoista

Lisätään tulostusjonoon kaksi tiedostoa, joista ensimmäisestä tulostetaan kolme kopiota:
print raportti.txt/copies=3 matkakertomus.txt
Asetetaan oletushakemisto osoittamaan tämän hetkisen oletushakemiston alihakemiston alihakemistoon (piste toimii hakemistoerottimena):
set default [.kuvat.1998]
Näytetään järjestelmän käyttäjät, ruudullinen kerrallaan:
show users/page
Tulostetaan ruudulle tekstiä:
write sys$output "Hei, maaaaailma!"
Yllä olevassa esimerkissä sys$output on niin sanottu looginen nimi, joka voisi vaihtoehtoisesti osoittaa vaikkapa johonkin käyttäjän oletushakemistossa olevaan tiedostoon, jolloin yllä oleva tervehdys (ja käytännössä kaikki normaalisti käyttäjän ruudulle tulostuva teksti) ohjautuisi sinne.
Aiheesta muualla

HP OpenVMS DCL Dictionary (Arkistoitu – Internet Archive) (englanniksi) – yksityiskohtaista tietoa DCL:n komennoista
DCL-ohjelmien arkisto (Arkistoitu – Internet Archive) (englanniksi)
Dobunnit

Kelttiheimojen asuinalueet Etelä-Englannissa.
Dobunnit tai Dobunit olivat muinainen Britannian heimo, jotka asuivat Severnin ja Avonin yhtymäkohdan tienoilla. Dobunneja johti belgeistä koostuva ylhäisö, ja he ilmeisesti solmivat rauhan keisari Claudiuksen kanssa. Myöhemmin heidän pääkaupunkinsa oli Corinium (nykyinen Cirencester), josta tuli Britannian toiseksi suurin kaupunki. Dobunnien talous perustui lihakarjan kasvatukseen ja villan tuotantoon, ja todisteena heidän vauraudestaan alueella on useiden huviloiden raunioita.
Daniel Mahrer

| Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Maa:   Sveitsi> Miesten alppihiihto. |
| --- | --- | --- | --- |
|  Pronssia | Saalbach 1991 | syöksylasku |  |
Daniel Mahrer (s. 6. tammikuuta 1962 Chur, Sveitsi) on sveitsiläinen uransa lopettanut alppihiihtäjä.
Mahrer kilpaili urallaan kolmissa talviolympialaisissa ja viisissä maailmanmestaruuskilpailuissa. Saalbachin MM-kilpailuissa 1991, hän saavutti uransa ainoan arvokisamitalin sijoittumalla pronssille syöksylaskussa. Hän sijoittui syöksylaskussa jo vuonna 1989 Vailissa 4:ksi ja 1987 Crans-Montanassa 6:ksi. Talviolympialaisissa Mahrer ei selviytynyt kertaakaan kymmenen parhaan joukkoon, vaan hänen parhaaksi sijoituksekseen jäi Calgaryn olympialaisten syöksylaskun 12 sija.
Mahrer kilpaili maailmancupissa vuodesta 1983 vuoteen 1996, saavuttaen 8 osakilpailuvoittoa ja 24 palkintokorokepaikkaa. Hän oli parhaimmillaan maailmancupin kokonaiskilpailussa kahdesti kahdeksas vuosina 1992 ja 1993.
Hänellä on kaksi lasta Marco (s. 1990) ja Andrea (s. 1994). Marco osallistui kahteen pujottelun FIS-kilpailuun tammikuussa 2006.
Osakilpailuvoitot

| Päivä | Paikka | Laji |
| --- | --- | --- |
| 3. maaliskuuta 1985 |  Furano | supersuurpujottelu |
| 7. joulukuuta 1987 |  Val d'Isère | syöksylasku |
| 24. tammikuuta 1988 |  Leukerbad | syöksylasku |
| 14. tammikuuta 1989 |  Kitzbühel | syöksylasku |
| 5. tammikuuta 1991 |  Garmisch-Partenkirchen | syöksylasku |
| 7. maaliskuuta 1992 |  Panorama | syöksylasku |
| 14. maaliskuuta 1992 |  Aspen | syöksylasku |
| 11. tammikuuta 1993 |  Garmisch-Partenkirchen | syöksylasku |
Aiheesta muualla

Kotisivut (saksaksi)
Daniel Mann

Daniel Mann (8. elokuuta 1912 Brooklyn, New York – 21. marraskuuta 1991 Los Angeles, Kalifornia) oli yhdysvaltalainen teatteri- ja elokuvaohjaaja. Hän aloitti teatteriuransa lapsinäyttelijänä New Yorkissa ja aloitti elokuvaohjaukset vasta 1950-luvun alussa noin 40-vuotiaana. Monia teatteriohjauksia tehnyt Mann sai Hollywoodissa tehtäväkseen erityisesti romaanien ja näytelmien filmatisointeja. Hänen tunnetuimpia elokuviaan ovat Tule takaisin, pikku Sheba, Tatuoitu ruusu ja Elokuun teehuone.
Daniel Mann syntyi New Yorkin Brooklynissä lakimies Samuel Chugermannin viisilapsisen perheen kuopukseksi. Ennen teatteriuraansa hän toimi oman yhtyeensä ”Daniel and His Music Lions” johtajana, laulajana ja saksofonistina. 1920-luvun lopulla teini-ikäinen Mann sai roolin elokuvassa Miss America (Glorifying the American Girl, 1929) ja innostui näyttelemisestä. Hän opiskeli Neighborhood Playhousessa ja Actors Studiossa, jotka molemmat noudattivat stanislavskilaista metodinäyttelemisen oppia. Toisen maailmansodan jälkeen Mann sai Broadwayllä myös ohjaustöitä, joista menestyksiksi nousivat William Ingen Come Back Little Sheba ja Tennessee Williamsin The Rose Tattoo. Niiden perusteella hänet kutsuttiin Hollywoodiin, jossa hän ohjasi molemmat näytelmät elokuviksi.
Elokuvia

1952: Tule takaisin, pikku Sheba (Come Back, Little Sheba)
1954: Kaksoiselämän varjossa (About Mrs. Leslie)
1955: Tatuoitu ruusu (The Rose Tattoo)
1955: Itken vasta huomenna (I’ll Cry Tomorrow)
1956: Elokuun teehuone (The Teahouse of the August Moon)
1957: Kuuma lumous (Hot Spell)
1959: Elämän liekki (The Last Angry Man)
1960: Ei rahasta (BUtterfield 8)
1960: Vuoristotie (The Mountain Road)
1961: Totuus Adasta (Ada)
1962: Viidenlaista rakkautta (Five Finger Exercise)
1962: Näin huiputetaan aviomiestä (Who’s Got the Action?)
1963: Keskiviikkona kello 9 (Who’s Been Sleeping in My Bed?)
1965: Derek Flint erikoistehtävissä (Our Man Flint)
1966: Judith – vaarojen raja (Judith)
1968: Sulhasta etsitään (For Love of Ivy)
1969: Matsoukas – kreikkalainen (A Dream of Kings)
1971: Rotat (Willard)
1972: Kuolema comancherolle (The Revengers)
1975: Pako Istanbulista (Journey into Fear)
Aiheesta muualla

Daniel Mann Internet Movie Databasessa. (englanniksi)
Daniel Mann Elonetissä.
Dave Evans

Dave Evans vuonna 2015.
Dave Evans (s. 20. heinäkuuta 1953 Carmarthen, Wales, Britannia) on australialaisyhtye AC/DC:n alkuperäinen laulaja. Hän syntyi Walesissa, mutta muutti perheensä kanssa Australiaan jo lapsena. Hän liittyi AC/DC:hen vuonna 1973, ja kuului siihen muutamia kuukausia ennen kuin Bon Scott korvasi hänet syyskuussa 1974. Evansin aikana yhtye levytti yhden singlen "Can I Sit Next To You, Girl?" / "Rocking in the Parlour". Sittemmin Evans on luonut uraa sooloartistina.
Continental

| Continental AG |
| --- | --- |

Yritysmuoto:  osakeyhtiö
Osake:  FWB CON
ISIN:  DE0005439004
Perustettu:  8. lokakuuta 1871
Toimitusjohtaja:  Elmar Degenhart
Puheenjohtaja:  Elmar Degenhart
Kotipaikka:  Hannover
Toiminta-alue:  maailmanlaajuinen
Toimiala:  tuotantotekniikka, autoteollisuus
Tuotteet:  renkaat, jarrujärjestelmät, auton turvajärjestelmät
Liikevaihto:  20.10 miljardia euroa (2009)
Liikevoitto:  1,65 mrd. euroa (2009)
Nettotulos:  1,04 mrd. euroa (2009)
Henkilöstö:  134 424 (2009)
Kotisivu:  Kotisivut kotisivut Suomessa
Infobox OKVirheellinen NIMI-arvo: 
Continental-rengas
Continental AG on saksalainen osakeyhtiö, jonka tuottamia tuotteita ovat muun muassa ajoneuvojen renkaat, jarrujärjestelmät ja autojen turvajärjestelmät. Yhtiö on listautunut Frankfurtin pörssiin. Forbesin mukaan Continental AG on Saksan 21:nneksi suurin yritys..
Historia

Continental-Caoutchouc und Gutta-Percha Compagnie perustettiin Hannoverissa 8. lokakuuta 1871. Yritys tuotti mm. vaunujen ja polkupyörien renkaita. Vuonna 1892 Continentalista tuli Saksan ensimmäinen paineilmarenkaita polkupyörille valmistanut yritys. Autonrenkaita Continental alkoi valmistaa vuonna 1898. Vuonna 1952 Continental toi markkinoille talvirenkaat. Vuonna 1955 se alkoi puolestaan valmistaa ensimmäisenä saksalaisena yrityksenä sylinterittömiä renkaita sekä ilmajousia kuorma- ja linja-autoille. Vuonna 1971 Continental siirsi letkujen valmistuksen Hannoverista Korbachiin, ja vuonna 1972 se toi markkinoille ensimmäiset nastattomat talvirenkaansa. Vuonna 1985 Continental osti itävaltalaisen Semperitin ja vuonna 1987 yhdysvaltalaisen General Tiren. Vuonna 1991 Continental julkaisi ensimmäisen ympäristöystävällisen rengassarjan. Vuonna 1997 Continental taas ilmoitti kehittäneensä ISADin, joka yhdisti auton käynnistys- ja sähköjärjestelmän yhteen yksikköön. Vuonna 2007 Continental osti Siemens VDO:n, jolloin siitä tuli yksi maailman viidestä suurimmasta autoteollisuuden hankkijasta. Continental AG osti 18. kesäkuuta 2008 suomalaisen talvirenkaiden nastanvalmistajan Tikka Spikes Oy:n koko osakekannan.  Continental myy maaliskuussas 2024 Tikka Spikesin yrityksen johdolle.
Nykyään Hannoverissa päämajaansa pitävä yhtiö on ainoa, jolla on tarjota täydellinen rengasvalikoima lentokenttäalalle. Teknologiayhtiö tuottaa renkaita kaikkiin lentokentällä käytettäviin ajoneuvoihin: lentokoneen hinaajiin, säiliöautoihin ja paloautoihin, matkatavaroiden kuljetusautoihin ja lentokenttälinja-autoihin.
Natsi-Saksan tukipilari

Toisen maailmansodan aikana Continental oli Saksan sotakoneiston keskeinen tukipilari. Continentalista tuli maailman suurin kumituotteiden valmistaja, kun se myi Saksan armeijalle autojen ja lentokoneiden renkaita; V-1-ohjusten, panssarivaunujen ja tykkien osia; sekä kaasunaamareita ja saappaiden kumipohjia.
Yhtiö hankki itselleen orjatyövoimaa Saksan miehittämiltä alueilta. Sen tehtaissa työskenteli sotavankeja, mukaanluettuna keskitysleirivankeja, joita  riistettiin ja kaltoinkohdeltiin, kunnes he kuolivat. Sodan aikana Continentalin tehtaissa työskenteli 10 000 pakkotyöläistä epäinhimillisissä oloissa.
Continental testasi valmistamiensa kengänpohjien kestävyyttä Sachsenhausenin keskitysleirillä marssittamalla vankeja 40 kilometriä päivässä leirin pihalla. Jos vangin vauhti hidastui tai hän kaatui, hänet ammuttiin. Osa vangeista joutui marssimaan jopa 2 200 kilometriä.
Continentalin johtajat ottivat aktiivisesti osaa natsien sotaponnisteluihin.
Vuonna 2020 Continental julkisti historioitsija Paul Erkeriltä tilaamansa, sodanaikaisia toimiaan kuvaavan raportin. Continental on yksi monista suurista saksalaisyrityksistä, jotka ovat viime vuosina pyrkineet selvittämään menneisyytensä suhteita natsi-Saksan hallintoon julkisuudessa. Tällaisia yrityksiä ovat esimerkiksi Volkswagen, Daimler, Deutsche Bank, Audi ja Dr. Oetker.
Aiheesta muualla

Kuvia tai muita tiedostoja aiheesta Continental Wikimedia Commonsissa
Dave Farrell

Dave Farrell esiintymässä Sonisphere-festivaalilla Kirjurinluodossa Porissa 25. heinäkuuta 2009.
David Michael Farrell, lempinimeltään Phoenix (s. 8. helmikuuta 1977 Plymouth, Massachusetts) on yhdysvaltalaisen Linkin Park -yhtyeen basisti. Opiskellessaan high schoolissa Farrell liittyi Tasty Snax (myöhemmin The Snax) -nimiseen yhtyeeseen. Valmistumisensa jälkeen Farrell meni opiskelemaan Kalifornian yliopistoon Los Angelesiin, josta hän valmistui vuonna 1999. Sinä aikana hän asui yhdessä kitaristi Brad Delsonin kanssa ja liittyi Xero-yhtyeeseen, josta myöhemmin tuli Linkin Park. Hän jätti kuitenkin yhtyeen, ja häntä pyydettiin soittamaan The Snaxin kiertueelle. Farrell liittyi takaisin Linkin Parkiin, ja oli mukana vuonna 2002 julkaistulla Reanimation-albumilla.
Dayeh-yliopisto

| Dayeh-yliopisto> 大葉大學 |
| --- | --- |
 Tekniikan tiedekunnan rakennus
Perustettu:  1990
Tyyppi:  yksityinen
Henkilökunta:  338
Opiskelijoita:  8218
Sijainti:   Dacun,  Taiwan
Sivusto:  https://www.dyu.edu.tw
Dayeh-yliopisto (kiin.: 大葉大學; pinyin: Dàyè Dàxué) on yksityinen taiwanilainen yliopisto, joka sijaitsee Dacunin kylässä, Changhuan piirikunnassa.
Yliopisto on perustettu vuonna 1990 ja mallia haettiin saksalaisista luonnontieteitä painottavista yliopistoista.
Vuonna 2021 yliopistossa opiskeli 8212 opiskelijaa. Henkilökuntaa oli 338.
Delta Air Linesin lento 191

| Delta Airlinesin lento 191 |
| --- | --- |
 Koneen hylyn pyrstö päivän jälkeen onnettomuudesta.
Yhteenveto
Päivämäärä:  2. elokuuta 1985
Onnettomuustyyppi:  mikropurkaus, maahansyöksy
Tapahtumapaikka:  Dallasin kansainvälinen lentoasema, Dallas, Texas, Yhdysvallat
 :  32°55′N, 97°01′W
Lähtöpaikka:  Fort Lauderdalen kansainvälinen lentoasema, Florida, Yhdysvallat
Välilaskupaikka:  Dallasin kansainvälinen lentoasema, Texas, Yhdysvallat
Määränpää:  Los Angelesin kansainvälinen lentoasema, Kalifornia, Yhdysvallat
Kuolleita:  137 (yksi maassa)
Loukkaantuneita:  28 (yksi maassa)
Eloonjääneitä:  27
Lentokone
Konetyyppi:  Lockheed L-1011-385-1 TriStar
Lentoyhtiö:  Delta Air Lines
Rekisteritunnus:  N726DA
Matkustajia:  152
Miehistöä:  11
Onnettomuuskone Atlantan kansainvälisellä lentoasemalla helmikuussa 1985.
Delta Air Linesin lento 191 oli Delta Air Linesin Yhdysvaltain sisäinen reittilento Fort Lauderdalen kansainväliseltä lentoasemalta Los Angelesin kansainväliselle lentoasemalle Dallasin kansainvälisen lentoaseman kautta. Lentoa operoinut Lockheed L-1011-385-1 TriStar -matkustajalentokone törmäsi 2. elokuuta 1985 laskeutumisen yhteydessä vesitankkiin. Törmäyksessä ja sitä seuranneessa maahansyöksyssä menehtyi 136 henkilöä koneessa olleesta 163:sta. Lisäksi yksi henkilö kuoli maassa.
Lento

Koneen reitti oli Hollywoodin lentoasemalta Dallasiin Los Angelesin kautta. Kone oli lähestynyt Dallasin lentoasemalle sateisessa säässä pohjoiselta suunnalta ja oli määrätty laskeutumaan kiitotielle 17L Miehistön raportin mukaan tuuli tuli laskeutumisen aikana suunnasta 090°. Miehistö laski laskutelineet ja asetti siivekkeet 33° kulmaan. Kone jatkoi sateiselle alueelle laskeutumiseen aikana.
Lento > Onnettomuus

Koneen laskeutuessa miehistö sai varoituksia liian matalasta korkeudesta. Lennonjohdon mukaan hän ei ensin nähnyt konetta, mutta kun kone tuli sadepeitteen takaa ja lensi liian matalalla, hän käski tehdä ylösvedon. Useiden silminnäkijöiden mukaan kone törmäsi maahan ja nousi uudelleen ilmaan. Kone ylitti nopeasti State Highway 114 -maantien ja osui siellä olleeseen autoon ja lyhtypylvääseen. Kone jatkoi liukumista peltoa pitkin lentoaseman vieressä vasemmalla siivellään, kunnes silminnäkijät kertoivat nähneensä liekkejä vasemmassa siivessä. Kone osui keulastaan vesitankkiin kello 18:05.52 ja syttyi palamaan. Koneen peräosa kiepahti liukumaan takaperin ja pysähtyi lopulta vasemmalle kyljelleen.
Lento > Kuolleet ja eloonjääneet

Koneessa kuoli 134 ihmistä ja selvisi 29. Kahden matkustajan vammat olivat liian vakavia, ja he menehtyivät noin kuukauden päästä onnettomuudesta. Yksi ihminen kuoli maassa koneen osuessa autoonsa maantiellä.
Onnettomuuden syy

Onnettomuus johtui säästä. Tutkinnan mukaan lentoaseman ympärillä oli syntynyt pieni syöksyvirtaus eli mikropurkaus, joka työnsi konetta alaspäin. Syöksyvirtaus syntyy, kun ukkospilvi ja sen sisällä oleva sade painavat tarpeeksi paljon tulemaan alaspäin, ja se oli tarpeeksi voimakas pudottamaan lennon.
David Rappaport

David Stephen Rappaport (23. marraskuuta 1951 Lontoo – 2. toukokuuta 1990 San Fernando Valley) oli brittiläinen näyttelijä. Hän oli eräs tunnetuimmista lyhytkasvuisista näyttelijöistä. Hän oli vain 119 senttimetrin mittainen.
Rappaport osoittautui nuoruudessaan lahjakkuudeksi teatterin ja musiikin saralla. 1970-luvulla hän esiintyi yhdessä Sylvester McCoyn kanssa BBC:n lastenohjelmassa Jigsaw. Eräs hänen tunnetuimmista rooleistaan on elokuvassa Aikavarkaat. Hän esiintyi myös lukuisissa televisiosarjoissa, muiden muassa komediasarjassa Älypäät ja lakisarjassa L.A. Law. Ennen ryhtymistään näyttelijäksi Rappaport toimi Yhdistyneestä kuningaskunnasta "irtautuneen" Frestonian pääministerinä.
Elämänsä loppupuolella Rappaport vaipui masennukseen ja ampui itsensä vuonna 1990. Hän oli ehtinyt sitä ennen esiintyä Star Trek -televisiosarjassa, mutta tapauksen johdosta kohtaukset filmattiin uudelleen ja hänen roolinsa esitti Saul Rubinek.
Aiheesta muualla

David Rappaport Internet Movie Databasessa. (englanniksi)
Dominique Bonnet

Dominique Bonnet C.S.Sp. (s. 20. huhtikuuta 1939 Antigny) on ranskalaissyntyinen katolinen piispa. Hänet vihittiin papiksi 29. kesäkuuta 1966 ja nimitettiin Mouilan piispaksi Gaboniin 8. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Jozef Tomko, jota avustivat André Fernand Anguilé ja Basile Mvé Engone.
Distinctive Software

| Distinctive Software |
| --- | --- |
Perustettu:  1982
Perustaja:  Don Mattrick, Jeff Sember
Lakkautettu:  1991
Kotipaikka:  Kanada
Toimiala:  videopeliteollisuus
Omistaja:  Electronic Arts
Infobox OKVirheellinen NIMI-arvo: 
Distinctive Software (DSI) on kanadalainen videopelien kehittäjä. Yrityksen perustivat Don Mattrick ja Jeff Sember vuonna 1982. Electronic Arts osti yrityksen vuonna 1991, jolloin yrityksestä tuli EA Canada.
Pelit

Yritys on tullut tunnetuksi kehittämällä muun muassa seuraavat pelit:
Test Drive (1987)
The Duel: Test Drive II (1989)
Stunts (1990)
4D Sports Boxing (1991)
Aiheesta muualla

Profiili MobyGamesissä (englanniksi)
Dresdenin hallintopiiri

Sijainti kartalla
Dresdenin hallintopiiri (saks. Regierungsbezirk Dresden) oli yksi saksalaisen Saksin osavaltion kolmesta hallintopiiristä. Se sijaitsi osavaltion itäosassa ja kattoi 7 930,80 neliökilometrin suuruisen alueen. Hallintopiirissä asui noin 1,7 miljoonaa ihmistä ja sen pääkaupunki oli Dresden. Väestötiheys oli 209 as./km².
Hallintopiiri koostui kahdeksasta piirikunnasta ja kolmesta piirittömästä kaupungista (saks. kreisfreie Städte). Piirittömiä kaupunkeja Dresdenin hallintopiirissä olivat Dresden, Görlitz ja Hoyerswerda.
Cub Swanson

| Cub Swanson |
| --- | --- |

Henkilötiedot
Syntynyt: 2. marraskuuta 1983 (ikä 40) Palm Springs, Kalifornia
Kansalaisuus:   Yhdysvallat
Vapaaottelija
Lempinimi:  Killer
Aktiivisena:  2004–
Pituus:  173 cm
Paino:  66 kg
Painoluokka:  höyhensarja (2006–) kevytsarja (2004–2006)
Kätisyys:  oikea
Taistelutyyli:  potkunyrkkeily, brasilialainen jujutsu, nyrkkeily
Seura:  Jackson Wink MMA (?–2018) The Treigning Lab (2017–)
Tilastot
Ottelut:  38
Voitot:  27
– tyrmäyksellä:  12
– luovutuksella:  4
– päätöksellä:  11
Tappiot:  11
– tyrmäyksellä:  1
– luovutuksella:  7
– päätöksellä:  3
Kevin Luke Swanson (s. 2. marraskuuta 1983 Palm Springs, Kalifornia) on yhdysvaltalainen vapaaottelija, joka ottelee UFC:ssä höyhensarjassa.
Alkuvuodet

Swanson syntyi ja kasvoi pääosin Palm Springsissä. Hänen isä oli amerikanruotsalainen ja äiti meksikolainen. Swansonilla on neljä sisarusta. Hänen isä kuoli kolme kuukautta sen jälkeen, kun Swanson oli syntynyt. Heidän äiti suri tapausta todella syvästi, jonka johdosta hän asui sisarustensa kanssa kaukaisen sukulaisen luona, kunnes heidän äiti oli voinut paremmin. Swanson kasvoi uskonnollisessa perheessä ja vietti lapsena aikaa käyden kirkossa. Hän kävi koulua kotona lapsena, kunnes 14-vuotiaana hänen vanhempinaan olleet sukulaisperhe erosivat ja Swanson palasi äitinsä luokse. Hän kävi Cathedral City High Schoolissa, jonka aikana Swanson alkoi viettämään aikaa katujengien kanssa ja joutui tämän johdosta tappeluihin. Hän joutui teini-ikäisenä nuorisovankilaan jäädessään kiinni varkaudesta. Swanson pääsi vapaaksi 17-vuotiaana ja 19-vuotiaana hän työskenteli CP-vammaisten lasten kanssa. Hän harjoitteli samalla brasilialaista jujutsua ja sai myöhemmin kutsun seuraamaan vapaaottelua King of the Cage tapahtumaan, joka sai hänet kiinnostumaan vapaaottelusta.
Vapaaottelu

Swanson aloitti vapaaottelemisen Total Combat promootiossa Meksikossa. Hänen ensimmäinen ottelu oli Shannon Gugertya vastaan 25. heinäkuuta 2004, jonka Swanson hävisi 15 sekunnissa takakuristuksella. Hän otteli perään toisen ottelunsa lokakuussa Joe Moralesia vastaan, jonka Swanson voitti Moralesin luovutettua Swansonin lyönneistä kahden minuutin jälkeen ensimmäistä erää. Swanson otteli kolmannen ottelunsa Total Combatissa Martin Bautistaa vastaan tammikuussa 2005. Swanson voitti takakuristuksella toisessa erässä.
Vapaaottelu > King of the Cage

Swanson siirtyi King of the Cageen ja otteli ensimmäisen kerran 5. elokuuta 2005. Hän voitti Armando Sanchezin ensimmäisessä erässä, joka luovutti Swansonin lyönneistä. Toisessa kamppailussaan Swanson kohtasi Mike Coreyn, joka oli ennen ottelua 2–0 tilastolla vapaaottelussa. Swanson voitti kamppailun teknisellä tyrmäyksellä, kun lääkäri päätti keskeyttää kamppailun. Swanson otteli vuoden 2005 puolella vielä yhden ottelun joulukuussa Fernando Arreolaa vastaan. Hän voitti kamppailun jälleen lyönnein, joka johti luovutusvoittoon.
Maaliskuussa 2006 Swanson kohtasi toisen kerran Shannon Gugertyn Total Combatissa ja voitti kaksikon uusintaottelun teknisellä tyrmäyksellä. Swanson palasi yhden ottelun jälkeen King of the Cageen ja jatkoi voittokulkuaan. Elokuussa Swanson päätti siirtyä painoluokkaa alemmaksi oteltuaan sitä ennen kevytsarjassa seitsemän ottelua tilastolla 6–1. Hän kohtasi Richard Montanon, jonka Swanson voitti kaksi erää kestäneen kamppailun tuomariäänin. Swanson otteli lokakuussa Charlie Valenciaa vastaan, joka oli sitä ennen otellut King of the Cagen kääpiösarjan mestaruudesta Urijah Faberia vastaan. Swanson voitti teknisellä tyrmäyksellä ensimmäisen erän lopussa.